Idar Vollvik

Idar Harry Vollvik (født 11. desember 1967) er en norsk seriegründer og tidligere daytrader.

Han er sønn av fisker Ingvald Vollvik og Gerd Bjerkan og vokste opp som yngst av åtte søsken på Nes i Roan kommune på Fosenhalvøya i Trøndelag. Vollvik har utdannelse blant annet fra Norsk Kjøpmannsinstitutt, som i dag er en del av BI.

I 2001 kjøpte Vollvik mobilselskapet Chess for 4 millioner kroner. I 2004 foretok han et oppkjøp av mobilselskapet Sense for 525 millioner kroner. I 2005 solgte han Chess til TeliaSonera for 2,4 milliarder kroner. Vollviks gevinst var rundt en milliard kroner. I 2008 kom det frem at Vollvik hadde tapt pengene som han hadde tjent på salg av Chess.

Etter dette var han en aktiv daytrader på Oslo Børs. Han var noen år hovedeier i overvåkingsteknologiselskapet Dynapel, der han tapte over 200 millioner kroner. På den tiden bodde Vollvik sammen med familien utenfor Marbella i Spania.

Dom for feilmerking av munnbind under covid-19-pandemien
Under covid-19-utbruddet i Norge i 2020 ble Vollvik pågrepet for bevisst å ha feilmerket munnbind som medisinsk godkjente for salg via nettbutikken Ludostore. I mars 2023 ble Vollvik dømt til 30 dagers betinget fengsel og en bot på  kroner.

Referanser

Eksterne lenker 
 
 

Norske tradere
Norske gründere
Skal vi danse-deltakere
Personer fra Roan kommune